
EXPUNERE DE MOTIVE PRIVIND OPORTUNITATEA
PROIECTULUI DE HOTĂRÂRE
Proiect de hotărâre pentru aprobarea modificării tarifelor de salubrizare practicate de către RETIM ECOLOGIC SERVICE SA, în raport cu utilizatorii serviciului de salubrizare pentru activitatea de colectare și transport a deșeurilor municipale desfășurată în Zona 1 a Județului Timiș, în baza Contractului de delegare prin concesiune a activității de colectare și transport a deșeurilor nr. 2303/08.12.2017

1. Descrierea situației actuale
Prin Hotărârea de Consiliu Local nr. 200/22.04.2008 s-a aprobat acordul participării Consiliului Local al Municipiului Timişoara ca membru în cadrul Asociației de Dezvoltare Intercomunitară a Deșeurilor Timiș -  ADID alături de Consiliul Judeţean Timiş iar prin Hotărârea Adunării Generale a Asociaţilor ADID Timiş nr. 1/07.04.2015 s-au consemnat membrii care au aderat la asociaţie implicit şi a Municipiului Timişoara. 

În urma unei proceduri publice de achiziție organizată de ADID Timis, RETIM ECOLOGIC SERVICE SA, a fost desemnat operatorul câștigător pentru prestarea serviciului de colectare și transport deșeuri în zona 1 de colectare a județului Timiș. Zonă din care face parte și Municipiul Timișoara, încheindu-se în acest sens contractul de delegare prin concesiune nr. 2303/08.12.2017 (inclusiv Actul adițional nr. 1/23.01.2018, cu valabilitate pentru municipiul Timișoara incepând cu data de 05.08.2018.

În condițiile unor noi reglementări legislative cu aplicabilitate începând cu data de 01.01.2019, prin adresa nr. 3712 din 28.12.2018, înregistrată la Primăria Municipiului Timișoara cu nr. CCM2019-01 din 07.01.2019, Asociația de Dezvoltare Intercomunitară Deșeuri Timiș, a solicitat modificarea tarifelor din Contractul nr.2303/08.12.2017 de delegare prin concesiune a activității de colectare și transport a deșeurilor din Zona 1, zonă din care face parte și Municipiul Timișoara; contract semnat cu RETIM ECOLOGIC SERVICE SA pentru activitatea de colectare separată și transport separat al deșeurilor municipale. De asemenea a fost transmisă adresa nr. 10899 din 21.12.2018 înregistrat la Primăria Municipiului Timișoara cu nr. CCM2019-02 din 21.01.2019 din partea RETIM ECOLOGIC SERVICE SA, privind întocmirea memoriului tehnico-economic cu respectarea Ordinului nr. 109/2007 al A.N.R.S.C. și a legislației incidente. 
2. Schimbări preconizate și rezultate așteptate

Încadrarea în noile condiții legislative conform OUG 196/2005 cu privire la intrarea în vigoare a contribuției pentru economia circulară pentru deșeurile municipale destinate a fi eliminate prin depozitare începând cu data de 1 ianuarie 2019, precum și asigurarea unui serviciu de salubrizare performant, care să satisfacă nevoile comunității locale prin desfășurarea de activități de întreținere, curățenie și igienizare a domeniului public.
3. În concluzie, propunem aprobarea modificării tarifelor de salubrizare practicate de către RETIM ECOLOGIC SERVICE SA, în raport cu utilizatorii serviciului de salubrizare pentru activitatea de colectare și transport a deșeurilor municipale desfășurată în Zona 1 a Județului Timiș, în baza Contractului de delegare prin concesiune a activității de colectare și transport a deșeurilor nr. 2303/08.12.2017.

